**Graham Greene** (Berkhamsted, Engleska 2. oktobar 1904. – Vevey, Švicarska, 3. april 1991.), engleski romanopisac i pripovjedač. 

Tijekom studija u Oxfordu proživljava krizu moralnoga i religijskoga identiteta, što ga prvo dovodi u krugove radikalne ljevice, no u konačnici završava vjerskom konverzijom s protestantizma na katoličku vjeru. Temperamentalno kolerik, sklon avanturama, koketiranju s opasnošću i rubnim situacijama ljudskoga postojanja, Graham Greene je protagonist i kroničar egzistencijalnih, etičkih i spiritualnih kriza modernoga zapadnjaka. Na tragu svog velikog uzora Conrada, Greene je ostvario opus koji "pokriva" veći dio planete zemlje (Europu, Latinsku Ameriku, južnu Aziju, Afriku), opisao neuralgične točke suvremene civilizacije i drame dekolonizacije, prljave ratove obavještajnih službi, spiritualnu dramu vjernika (najčešće, no, ne isključivo) bijelaca u kolonijalnom miljeu, političke i ideološke progone, hladnoratovski sukob. Sam pisac dijeli svoje knjige na ozbiljnije, "romane", i laganije, "razonode" (entertainments), ali u obama vrstama razvija radnju koja obiluje izvanjskim i unutarnjim napetostima. Neke od značajki njegovih proznih narativnih djela su: dramatičan i "detektivski" zaplet, potjera i progon koje provode institucije sustava (policija, vojska, tajne službe), funkcionalan i dojmljiv stil kojim dominiraju grafički opisi brutalnih i grotesknih situacija, no bez baroknih retoričkih Conradovih ekscesa, te nužnost moralnog i spiritualnoga izbora u ekstremnim iskušenjima.

Prije 2. svjetskog rata ostvario je remek djela hibridnoga žanra: "Brightonska stijena"/"Ubojica i slatkiš" (1938.) o svijetu gangsterskih obračuna, "Moć i slava" (1940.) o duhovnoj drami svećenika alkoholičara u atmosferi vjerskih progona u kaotičnom i totalitarnim tendencijama opsjednutom Meksiku. Poslijeratno doba karakterizira još nekoliko majstorskih ostvaraja: "Srž stvari" (1948.), lociran u Africi, gdje se u ozračju "Greenelanda" (prljavština, kukci, vrelina, zarazne bolesti) odvija završna drama preljubnika, alkoholičara i samoubojice Scoobija; "Kraj veze" (1951.), poluautobiografski ljubavni roman, nabijen vjerskom tematikom i postavljen u Londonu pod njemačkim bombama; špijunsko-politički "Mirni Amerikanac" (1956.), o početcima američkoga intervencionizma u Indokini; "Treći čovjek" (1950.), scenarij za glasoviti film režisera Carola Reeda.

Ponekad je kritika dovodila u pitanje iskrenost autorovih vjerskih uvjerenja, a još češće mu je, naprotiv, zamjerala dogmatičnost u tretiranju duhovnih tema. No, teško je reći kako esencijalno religijski pisac, od Bunyana do Dostojevskog ili Bernanosa, može izbjeći takvoj vrsti prigovora. Greeneova djela nisu ideološki romani s tezom, no u njima je implicite raspoznatljiv piščev stav. Tobožnji problem s Greeneom (i drugim piscima religijskoga habitusa) je u tom što je njihov nenametljiv stav teško prihvatljiv dijelu modernoga čitateljstva- koji bez prigovora akceptira izričite svjetonazorske iskaze drugih auktora koji su više u skladu s dezorijentiranošću ili sekularnim senzibilitetom prosječnoga čitatelja (npr. Kafka ili Proust). Njegov najbolji kasniji roman "Ljudski faktor" (1978.) tematizira problem izdaje i vjernosti kroz lik glavnog junaka, prisiljenog na dvostruku špijunažu kako bi mu sovjetski objavještajci pomogli izbaviti voljenu ženu iz mučilišta južnoafričke policije. Neki od eseja su sakupljeni u zbirci "Izgubljeno djetinjstvo" (1953.). Nefikcionalna proza o druženju s diktatorom Omarom Torrijosom, još jedno je svjedočanstvo njegova nekonvencionalnoga života. Posmrtno mu je objavljena i autobiografska proza "Moj svijet - dnevnik jednog sna", svojevrsni onirički dnevnik u kojem je taj autor, simbol autodestruktivnoga i raskoljenoga sebstva, objelodanio djetinje naivni i nevini svijet svojih snova.

Djela
-----

* "Brightonska stijena" ili "Ubojica i slatkiš" 1938
* "Moć i slava", 1940
* "Srž stvari", 1948
* "Greeneland"
* "Treći čovjek", 1950
* "Kraj veze", 1951
* "Izgubljeno djetinjstvo", 1953
* "Mirni Amerikanac", 1956
* "Ljudski faktor",1978
* "Moj prijatelj general", 1986
* "Moj svijet - dnevnik jednog sna",
* "Kraj jedne ljubavne price"

Eksterni linkovi
----------------

***Graham Greene*** na Wikimedijinoj ostavi

* Graham Greene Writeup in the Literary Encyclopedia
* Biography at Authors' Calendar website
* 1989 audio interview of Norman Sherry, biographer of Graham Greene, RealAudio Arhivirano 2005-11-08 na Wayback Machine-u
* The Paris Review Interview
* CatholicAuthors Biography by Joseph Pearce
* Find-A-Grave profile for Graham Greene

| * p
* r
* u
Djela čiji je autor Graham Greene |
| --- |
| Romani | 
* *The Man Within* (1929)
* *The Name of Action* (1930)
* *Rumour at Nightfall* (1932)
* *Stamboul Train* (1932)
* *It's a Battlefield* (1934)
* *England Made Me* (1935)
* *The Bear Fell Free* (1935)
* *A Gun for Sale* (1936)
* *Brighton Rock* (1938)
* *The Confidential Agent* (1939)
* *The Power and the Glory* (1940)
* *The Ministry of Fear* (1943)
* *The Heart of the Matter* (1948)
* *The Third Man* (pripovjetka; 1949)
* *The End of the Affair* (1951)
* *The Quiet American* (1955)
* *Loser Takes All* (1955)
* *Our Man in Havana* (1958)
* *A Burnt-Out Case* (1960)
* *The Comedians* (1966)
* *Travels with My Aunt* (1969)
* *The Honorary Consul* (1973)
* *The Human Factor* (1978)
* *Doctor Fischer of Geneva* (1980)
* *Monsignor Quixote* (1982)
* *The Tenth Man* (1985)
* *The Captain and the Enemy* (1988)
* *No Man's Land* (2005)

 |
| Putopisi | 
* *Journey Without Maps* (1936)
* *The Lawless Roads* (1939)
* *In Search of a Character: Two African Journals* (1961)

 |
| Drame | 
* *The Living Room* (1953)
* *The Potting Shed* (1957)
* *The Complaisant Lover* (1959)
* *Carving a Statue* (1964)
* *The Return of A.J. Raffles* (1975)
* *The Great Jowett* (1981)
* *Yes and No* (1983)
* *For Whom the Bell Chimes* (1983)

 |
| Scenariji | 
* *The Future's in the Air* (1937)
* *The New Britain* (1940)
* *21 Days* (1940)
* *Brighton Rock* (1947)
* *The Fallen Idol* (1948)
* *The Third Man* (1949)
* *Loser Takes All* (1956)
* *Saint Joan* (1957)
* *Our Man in Havana* (1959)
* *The Comedians* (1967)

 |
| Zbirke priča | 
* *Twenty-One Stories* (1954)
* *A Sense of Reality* (1963)
* *May We Borrow Your Husband?* (1967)
* *The Last Word and Other Stories* (1990)

 |
| Priče | 
* "The End of the Party" (1929)
* "Proof Positive" (1930)
* "The Basement Room" (1936)
* "Across the Bridge" (1938)
* "Alas, Poor Maling" (1940)
* "The Blue Film" (1954)
* "The Destructors" (1954)
* "A Shocking Accident"
* "The Invisible Japanese Gentlemen"
* "The Last Word"

 |